**Basil al-Assad** (arab: باسل الأسد, *Bāsil al Assad*; 23. maaliskuuta 1962 – 21. tammikuuta 1994) oli Syyrian presidentin Hafez al-Assadin vanhin poika ja nykyisen presidentin Bašar al-Assadin isoveli. Häntä pidettiin yleensä isänsä seuraajaehdokkaana, mutta tämä suunnitelma ei koskaan toteutunut Basselin kuoltua auto-onnettomuudessa.

Nuoruus ja koulutus
-------------------

Basil al-Assad oli syntynyt 23. maaliskuuta 1962. Hän oli koulutukseltaan insinööri ja sotatieteiden tohtori.

Vuonna 1988 haastattelussaan brittiläisen toimittajan Patrick Seale kanssa Basin al-Assad kuvaili lapsuutensa isäsuhdettaan näin: "Näimme isäämme harvoin kotona ja saattoi mennä hyvinkin kolme päivää ilman, että tuli vaihdettua sanaakaan hänen kanssaan. Me emme koskaan syöneet aamiaista yhdessä enkä muista, että olisimme edes koskaan lounastaneet yhdessä, tai no ehkä kerran tai pari valtiollisissa merkeissä. Perheenä tapasimme viettää kesäisin päivän tai kaksi Latakiassa, mutta silloinkin isä teki lähinnä töitä toimistossaan emmekä juuri nähneet häntä.."

Ura
---

Hän sai laskuvarjojääkärin koulutuksen ja sijoitettiin erikoisjoukkoihin, joista vaihtoi panssarijoukkoihin opiskeltuaan Neuvostoliiton sotilasakatemioissa. Basil al-Assad yleni nopeasti majuriksi ja tasavaltalaiskaartin prikaatinkomentajaksi. Hafez al-Assadin vakavan sairauden jälkeen vuonna 1984 Basil alkoi esiintyä isänsä seuralaisena eri vierailuilla.

Basil tuli ensi kerran kansallisesti tunnetuksi vuonna 1987 hänen menestyttyään alueellisesti kilparatsastuksessa. Baath-puolueen syyrialainen lehdistö oli jo pitkään hehkuttanut tätä "kultaisena ritarina" tämän ratsastustaidon takia. Basil tunnettiin myös kiinnostuksestaan nopeita autoja kohtaan. Damaskoksen virkamiehet sanoivat, että Basil oli korruptoitumaton ja rehellinen. Hänen opettajansa ja ystävänsä kuvailivat häntä karismaattiseksi ja johtajaluonteiseksi.

Basil al-Assad nimitettiin presidentin turvallisuuspäälliköksi. Vuonna 1989 hän perusti Syyrian tietokoneseuran, jonka johtajaksi tuli myöhemmin hänen veljensä Bašar.

Alun perin presidentti Hafez al-Assadin seuraajasuosikki oli hänen pikkuveljensä Rifaat al-Assad, mutta tämä menetti asemansa yritettyään syrjäyttää koomassa olleen Hafezin vuonna 1984. Tämän tapahtuman jälkeen Basil al-Assad tuli kaavaillun seuraajan asemaan. Isä-Assad pyrki yhä selvemmin asettamaan Basilin seuraajakseen Syyrian presidenttinä 1990-luvun alkuvuosina. Viimeisimmästä vaalivoitostaan vuonna 1991 lähtien Hafez al-Assadiin oli viitattu julkisesti "Abu Basilina" eli Basilin isänä. Basil esiteltiin Euroopan ja arabivaltioiden johtajille ja hän ystävystyi Jordanian kuninkaan Husseinin lasten kanssa. Hänet esiteltiin myös Saudi-Arabian kuninkaalle Fahdille ja Libanonin eri uskonryhmien johtajille. Basil al-Assadilla on merkittävä rooli Libanonia koskevissa asioissa. Hän organisoi suurta julkisuutta saaneet korruptionvastaisen kampanjan hallinnossa, ja esiintyi usein täydellisesti koristellussa sotilasunivormussaan osoittaiseen hallinnon sitoutuneisuutta armeijaan.

Yksityiselämä
-------------

Basilin kerrotaan puhuneen sujuvasti ranskaa ja venäjää. Vuodettujen amerikkalaisten diplomaattisähkeiden mukaan Basililla oli suhde libanonilaisen naisen kanssa, joka sittemmin avioitui libanonilaisen toimittajan ja kansanedustajan Gebran Tuenin kanssa.

Kuolema ja hautajaiset
----------------------

Basilin kuva poliittisessa julisteessa
Tammikuun 21. päivänä 1994 aikaisin aamulla Basil ajoi 240 kilometrin tuntivauhtia Mercedes-merkkisellä autollaan tiheässä sumussa Damaskoksen kansainväliselle lentokentälle lentääkseen Frankfurtiin, Saksaan, josta hänen oli tarkoitus jatkaa matkaa Alpeille hiihtämään. Basilin kerrotaan törmänneen kovaan vauhtia ilman turvavöitä liikenneympyrään ja menehtyneen välittömästi. Basilin kyydissä oli hänen serkkunsa Hafiz Makhluf, joka vietiin onnettomuuden jälkeen sairaalahoitoon. Takapenkillä istunut autonkuljettaja säilyi vahingoittumattomana. Basil Assadin ruumis vietiin Al-Assadin yliopistolliseen sairaalaan. Hänet haudattiin Qardahaan Pohjois-Syyriaan samaan paikkaan, johon hänen isänsä myöhemmin haudattiin.

Kuoleman jälkeen
----------------

Basilin kuoltua kaupat, koulut ja virastot olivat Syyriassa suljettuina kolme päivää. Samoin luksushotellit lopettivat tuoksi ajaksi alkoholin tarjoamisen. Basil al-Assad julistettiin "maan marttyyriksi, kansakunnan marttyyriksi ja sen nuorison symboliksi". Lukemattomia aukioita ja katuja nimettiin hänen mukaansa. Uusi kansainvälinen uimahallikompleksi, useat sairaalat, urheiluseurat, stadionit sekä sotilasakatemia ja Latakian kansainvälinen lentokenttä nimettiin hänen mukaansa. Basilin patsas pystytettiin useisiin syyrialaiskaupunkeihiin ja hänen kuvansa esiintyy Assadin hallintoa tukevissa mainostauluissa yhdessä isänsä ja veljensä kanssa. Sittemmin monet näistä monumenteista ja rakennuksista on tuhoutunut Syyrian sisällissodan aikana. Esimerkiksi Daraan Basil al-Assadin stadioni on sittemmin joutunut taisteluiden keskelle. Sen sijaan Basil al-Assadin kansainvälinen lentokenttä Latakiassa on edelleen toiminnassa ja sitä laajennetaan sekä parannellaan edelleen.

Kuoleman seuraukset
-------------------

Basilin kuolema johti siihen, että hänen vähemmän tunnettu pikkuveljensä Bašar al-Assad nousi seuraajaehdokkaaksi. Basilin kuoleman aikoihin Bašar opiskeli silmätautioppia Lontoossa. Hafez Assadin kuoltua 10. kesäkuuta 2000 Bašar al-Assadista tuli Syyrian presidentti. Vallanvaihdoksen yhteydessä käytettiin iskulausetta "Basil, esimerkki: Bašar, tulevaisuus."

Lähteet
-------

1. 1 2  Zisser, Eyal (September 1995). "The Succession Struggle in Damascus". *Middle East Forum* **2** (3): 57–64. Viitattu 14 July 2012.
2. ↑  "Assad son dies in car accident", 21 June 1994. Luettu 13 July 2012.
3. 1 2 3 4  Ghadbian, Najib (Autumn 2001). "The New Asad: Dynamics of Continuity and Change in Syria". *Middle East Journal* **55** (4). Viitattu 19 August 2013.  (Arkistoitu – Internet Archive)
4. ↑  "Mid-East Realities", *Middle East*, 11 June 2000. Luettu 9 March 2013.
5. 1 2 3 4 5  Sipress, Alan. "Syria Creates Cult Around Its President's Dead Son Bassel Assad", *Inquirer*, 8 November 1996. Luettu 13 July 2012.
6. ↑  Kathy A. Zahler (1 August 2009). *The Assads' Syria*. Twenty-First Century Books, 71. ISBN 978-0-8225-9095-8. Viitattu 12 March 2010.
7. 1 2 3 4  Fisk, Robert. "Syria mourns death of a 'golden son'", 22 January 1994. Luettu 13 June 2012.
8. 1 2 3 4  Schmidt, William E.. "Assad's Son Killed in Auto Crash", 22 January 1994. Luettu 27 August 2013.
9. ↑  Bennet, James. "The Enigma of Damascus", 10 July 2005. Luettu 21 July 2012.
10. ↑  Boustany, Nora. "Car crash kills Assad's son", 22 January 1994. Luettu 24 March 2013.
11. ↑  Edwards, Alex (July–August 2012). "Understanding Dictators". *The Majalla* **1574**: 32–37. Viitattu 4 April 2013.  (Arkistoitu – Internet Archive)
12. ↑  Alterman, Jon B. (1998). "New Media New Politics?". *The Washington Institute* **48**. Viitattu 7 April 2013.  (Arkistoitu – Internet Archive)
13. ↑  Brownlee, Jason (Fall 2007). "The Heir Apparency of Gamal Mubarak". *Arab Studies Journal*: 36–56. Viitattu 2 March 2013.  (Arkistoitu – Internet Archive)
14. ↑  Hemmer, Christopher (n.d.). *Syria Under Bashar Asad: Clinging To His Roots?*. CPC.  (Arkistoitu – Internet Archive)
15. ↑  Cook, Steven A. (December 1996). "On the Road: In Asad's Damascus". *Middle East Quarterly*: 39–43. Viitattu 24 March 2013.
16. ↑  "Asad insider sees Bashar coming to help, wants to sell US airplanes", *Wikileaks*, 19 December 1994. Luettu 25 March 2013.
17. ↑  "Daily "An Nahar" reeling from publisher's assassination, in-house feuding", *Wikileaks*, 2 February 2006. Luettu 25 March 2013.
18. 1 2  Bell, Don (November 2009). "Shadowland". *National Geographic*. Viitattu 9 March 2013.
19. ↑  "Basil Assad killed in car crash", 21 January 1994. Luettu 27 August 2013.
20. 1 2 3  Sipress, Alan. "Assad's Son is Killed in a Car", *Inquirer*, 22 January 1994. Luettu 27 August 2013.
21. ↑   "Hafez Al Assad passes away"  (16 June 2000). *Ain Al Yaqeen*. Viitattu 9 March 2013.
22. ↑  Bell, Don (November 2009). "Shadowland". *National Geographic*. Viitattu 9 March 2013.
23. ↑
24. ↑
25. ↑  Zisser, Eyal (June 2006). "What does the future hold for Syria?". *MERIA* **10** (2). Viitattu 14 July 2012.
26. ↑  Nepotism, cronyism, and weakness in Arabdom *MER*.  7 September 1998. Viitattu 13 July 2012.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |